Berbera

Berbera er en by i den selverklærte republikken Somaliland på Afrikas horn og er den største byen i Sahil-distriktet. Byen ligger 160 km nordøst for hovedstaden, Hargeisa og har et antatt innbyggertall på 300.000. Berbera er en strategisk og viktig havneby. Byens flyplass hadde den lengste rullebanen i hele kontinentet på 1980-tallet. Flyplassen ble brukt av NASA frem til 1991 som nødlandingsstripe for sine romfartøy . Byens havn har noen av de største oljelagring installasjoner i det røde havet, og har den senere tiden blitt utvidet av Dubai Port som har investert i havnebyen. Byen huser også flere tunge industrier som blant annet sementindustrien og store fiskerianlegg.

I Berbera finnes flere små høgskoler og universiteter, og Berbera Maritime and Fisheries Academy er det mest kjent lærestedet i Berbera.

Historie 
Byen er en av de eldste byene i Somaliland. I et område ikke langt unna byen ble det funnet hulemalerier som kan stamme fra opptil 5000 år F. Kr . 

I kolonitiden fungerte Berbera som hovedstad i protektoratet Britisk Somaliland fra 1884 til 1941, før Hargeisa ble hovedstad. Somaliland fikk sin selvstendighet i 1960 og  dannet kort tid etter staten Somalia med Italiensk Somaliland.

Under den kalde krigen var Berbera en viktig strategisk by for stormaktene og Sovjetunionen har bygd ut byen og hadde sterkt militær tilværelse i 70-tallet og tidlig 80-tallet. Senere ble militærinstallasjonene og havnen brukt av USA etter at tidligere president Siad Barre startet med sine demokratiske reformer av landet.

I 2016 inngikk Somaliland en intensjonsavtale med DP World fra De forente arabiske emirater om å investere 442 millioner dollar i utbyggingen av havnen. Kapasiteten skulle økes med 500 000 kvadratmeter, nye kraner skulle installeres og havnen skulle bli en moderne havn som kunne ta imot alle typer skip i Adenbukta . Dette prosjektet er planlagt ferdigstilt i 2021 og vil skape et nytt regionalt handelssted.

Klima 
Det er to typer klimatiske forhold i Berbera, et varmt ørkenklima og et steppeklima. Byen har lange og varme sommersesonger og korte og varme vintersesonger, samtidig har byen lite nedbør. Februar er tørreste meneden med 0 mm nedbør og september faller mest nedbør i Berbera med et gjennomsnitt på rundt 3 mm. Juli er den varmeste måneden i året med en gjennomsnittstemperatur på 36,7 grader celsius og den kaldeste måneden er januar med en gjennomsnitt på 25,1 grader .

Referanser

Eksterne lenker 
 

Byer i Somaliland